da da da sv da da da da da nb nb da da da da ceb sv nb da da sv sv sv sv da ceb sv nb da da sv sv sv nb da ceb sv nb da da sv sv sv nb da ceb sv nb da da sv sv sv nb da da nb ceb sv nb da da sv sv sv nb da ceb sv nb da da sv sv sv da da sv da da da en en da pl da en da fr da da da da da da en en da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da pl en da da da en da da da da da da da sv hu da da da da da sv da da da da en da da da da da da da da sv da da da sv da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: Dejlig mad, men...
onsdag den 1. marts 2017
Der er fart over feltet allerede fra første marts... eller bare denne uge generelt. Derfor er jeg lidt bagud med at få skrevet indlæg færdig. Så... dette indlæg handler om i søndags. For der var kæresten og jeg i Fields for at købe nogle gaver. Bagefter skulle jeg et ærinde i Tårnby (det er jagten på de gode jeans, der stadig er i gang - eller jeg kan afsløre, at den nu er slut. Juhuu!) og da det lige passede med den overskydende tid, så kunne vi nå at spise i Fields.
Vi besluttede os for at spise på Gorm's. Det har vi gjort et par gange før og deres pizza er virkelig gode. Det jeg ikke forstår er, hvorfor de skal være så sindssygt dyre. Altså, omkring 110 kr. for en pizza er lige i overkanten i min optik. Også selv om det er på en restaurant og råvarerne er helt i top.
Jeg har lige siden, jeg var i Rom elsket de helt tynde romerske pizza. Dem kan man (heldigvis) få i vores lokale pizza-biks til en fornuftig pris af 70-80 kr. Ok, så egentlig er Gorm's ikke så dyr. Alligevel - der er et stykke op til 110 kr. Og en portion pasta med bolognese derinde koster endda mere end det.
Nå, men på Gorm's er bunden meget sprød i kanten og meget blød i midten pga. meget fyld. Det er ikke nødvendigvis skidt, men de bliver serveret på en stentøjstallerken og med almindeligt bestik. Det er ret umuligt at skære med en smørekniv ned i en blød bund på en (sten)hård overflade. Not nice... Især ikke fordi kæresten og jeg oftest vælger to forskellige pizza og så deler, så vi får en halv af hver.
Efter hvert besøg på Gorm's, så føler jeg egentlig, at det har været dyrt. Ja, jeg har fået god mad, men det har også været lidt besværligt at spise og udvalget er heller ikke voldsom stort (det kan dog nogle gange være en fordel. Det indrømmer jeg gerne). Så der går nok lidt tid, før vi kommer der igen. Selv om jeg sikkert næste gang har glemt min lille skuffelse fra i søndags.
Indsendt af Birgitte B kl. 18.51
Send med mailBlog om dette!Del via TwitterDel via FacebookDel på Pinterest
Etiketter: Kæreste, Livet i almindelighed, Mad, Weekend
www.skøreliv.dk1. marts 2017 kl. 19.49
Hva' så mæ de jeans dér?! Tell me more, tell me more!...
Birgitte B2. marts 2017 kl. 16.05
@Skøreliv - jeg laver (endnu) et indlæg ;-) men jeg kan afsløre, at de er fra Black Swan (surprise). Kh. Birgitte
Dorte Lehner Weiling1. marts 2017 kl. 21.15
Ja, må vi se de jeans :-)
Birgitte B2. marts 2017 kl. 16.05
@Dorte - jeg ser lige, om jeg kan få taget et billede. Lige nu er de til vask, hahaha. Kh. Birgitte
Anna / Dagenslys2. marts 2017 kl. 00.10
Åh, Gorms pizza er ellers lækkert! :)
Birgitte B2. marts 2017 kl. 16.06
@Anna - maden fejler som sådan ikke noget, bunden kunne være mere sprød, men det ville gå, hvis de kunne skæres bedre ud. Kh. Birgitte
S. 2. marts 2017 kl. 11.34
Jeg hepper også på et jeans-indlæg med billede. :)
Birgitte B2. marts 2017 kl. 16.06
@S - modtaget ;-) jeg laver et indlæg inden længe. Kh. Birgitte
Rikke2. marts 2017 kl. 13.05
Spændende med Jeans..fortæl fortæl.
Der skal bare ordentlige knive til en pizza.
Birgitte B2. marts 2017 kl. 16.07
@Rikke - præcis, ellers så skal bunden være sprød hele vejen, så man kan spise den med fingrene. Jeans kommer der mere om. Kh. Birgitte
@2. marts 2017 kl. 16.42
Hep på det med ordenlige knive - de kan gøre det op for selv en slatten pizzabund! Og hey hop med jeans - venter i spænding ;-)
Birgitte B2. marts 2017 kl. 16.45
@KS - ja, knive med ordentlig skær skal der til ;-) og jeg er i gang med den (u)endelige historie (om jeans), haha. Kh. Birgitte
Giv mig dine tanker...
Nyere indlæg Ældre indlæg Start
Abonner på: Kommentarer til indlægget (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Come on. Kan huden virkelig blive FOR pæn?
Stormvagt af Kristina Ohlsson
Fiftyfabulous Knits, episode 46
Det burde være forbudt
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Tak fordi du ringede
Så runder jeg igen
Jeg glemte at lave en kladde
Er det snart forår?
Tillykke til bloggen (og mig)
Hvad jeg ellers laver...
Opskrift på Stegte ris
Den (u)endelige historie om de perfekte jeans...
Madplan for den næste uge
Det sker for tiden...
Ros til det lokale
Dette sker - i marts
Fantastisk A/S tema. Temadesign af Jason Morrow. Leveret af Blogger.